A. pielikums 
pie Cenu aptaujas 
“Komunikācijas apmācības par krīžu vadību un krīžu komunikācijas pamatprincipiem”
Nolikums 
(ID Nr. RAKUS CA/2025/111)


TEHNISKĀ SPECIFIKĀCIJA

1. Pakalpojuma vispārīgs apraksts
1.1. [bookmark: _Hlk94017649]Cenu aptaujas priekšmets: Pakalpojumi komunikācijas apmācību organizēšanai valsts kapitālsabiedrības pastāvīgiem padomes un valdes locekļiem par krīžu vadību un krīžu komunikācijas pamatprincipiem, t.sk. komunikācijas principiem katastrofu un valsts drošības apdraudējumu gadījumā (turpmāk viss kopā Pakalpojums). 
1.2. Cenu aptaujas mērķis: Nodrošināt profesionālas un praktiski orientētas apmācības Pasūtītāja padomes un valdes locekļiem ar mērķi uzlabot zināšanas un prasmes krīzes vadībā un efektīvā saziņā ar sabiedrību un medijiem krīzes situācijās.
1.3. Pakalpojuma apraksts. 
1.3.1. Piegādātājam jānodrošina apmācības kopumā 16 akadēmisko stundu apjomā, kas tiek īstenotas 2 dienu laikā, katru dienu nodrošinot 8 akadēmiskās stundas ilgas nodarbības: 
1.3.1.1. 1. diena –6 astronomisko stundu (8 akadēmisko stundu) apjomā teorētiskā lekcija un diskusijas par krīzes komunikācijas principiem, lomu sadalījumu, tipiskākajām kļūdām un labās prakses piemēriem;
1.3.1.2. 2. diena –6 astronomisko stundu (8 akadēmisko stundu) apjomā praktisks mediju treniņš ar krīzes scenāriju izspēlēm un sadarbības simulācijām krīzes komunikācijas situācijā (intervijas, preses brīfingi, komentāru sniegšana u. tml.).
1.3.1.3. Nodarbību laikā paredzētas vairākas īsas pauzes, kā arī aptuveni 40 minūšu pārtraukums pusdienām.
1.4. Apmācības jāorganizē un jānovada saskaņā ar Pasūtītāja norādi, trīs mēnešu laikā pēc līguma noslēgšanas, saskaņojot konkrētos datumus ar Pasūtītāju.
1.5. Pakalpojuma saturs:
1.5.1. Teorētiskās mācības (lekcijas un prezentācijas) par šādām tēmām:
1.5.1.1. krīzes vadības un komunikācijas pamatprincipi,
1.5.1.2. sabiedrības un mediju uzvedības modeļi krīzē,
1.5.1.3. līdera loma krīzes vadībā un komunikācijā,
1.5.1.4. iestādes reputācijas vadība krīzes situācijās,
1.5.1.5. sociālo mediju un digitālo platformu loma krīzē.
1.5.2. Praktiskas darbnīcas, kas ietver:
1.5.2.1. krīzes scenāriju izspēles,
1.5.2.2. sadarbības simulācijas krīzes komunikācijas situācijā,
1.5.3. Mācību materiāli (digitālā un/vai drukātā formātā): prezentācijas, uzdevumi, piemēri, metodiskie ieteikumi. 
1.5.4. Dalībnieku iesaiste un atgriezeniskās saites nodrošināšana, izmantojot diskusijas.
1.5.5. Norises vieta – Rīgas teritorijā 3 - 6 cilvēku grupai.
1.5.6. Mācību valoda – latviešu valoda.
1.6. Mērķauditorija: lielas kapitālsabiedrības padomes un valdes locekļi.
1.7. Rezultāti un sagaidāmie ieguvumi. Pēc apmācībām dalībniekiem jāspēj:
1.7.1. izprast krīzes vadības pamatprincipus,
1.7.2. atpazīt un analizēt potenciālos krīzes riskus komunikācijā,
1.7.3. efektīvi sadarboties ar medijiem un iekšējo auditoriju krīzes situācijās,
1.7.4. praktiski piemērot apgūtās zināšanas simulācijās un reālās situācijās.

Tehniskais piedāvājums jāsagatavo saskaņā ar veidni:

	Nr.
p.k.
	Pasūtītāja prasības
	Apjoms
	Pretendenta
piedāvājums
(aizpilda Pretendents)*

	1. 
	Vispārējās prasības 

	1.1. 
	Pakalpojuma apjoms
	Mācību kursa izstrāde un īstenošana: 
1.1.1. Mācību kursa struktūras un satura (Programma) izstrāde: mērķa, tēmu, apakštēmu un metodoloģijas izstrāde, pielāgošana dalībnieku vajadzībām un zināšanu līmenim. Mācību materiālu sagatavošana, ietverot teorētiskās zināšanas, praktiskos uzdevumus un papildmateriālus.  
1.1.2. Mācību kursa īstenošana atbilstoši 1.1.1. punktā minētajam mācību kursa saturam (programmai).
1.1.3. Ziņojums: Pretendentam jāsagatavo pārskats par mācībām, kurā sniegts izvērtējums, cik veiksmīgi tika sasniegti izvirzītie mācību mērķi un rezultāti, kā arī sniegti ieteikumi mācību uzlabošanai citām mācību grupām.
	*

	1.2. 
	Valoda
	Pretendents nodrošina pakalpojumu latviešu valodā, tostarp nodrošinot, ka visi mācību materiāli ir pieejami latviešu valodā. 
	*

	2. 
	Prasības pakalpojuma saturam, metodēm un materiāliem   

	2.1. 
	Pakalpojuma saturs
	Kursa saturs ietver mācību tēmas un apakštēmas, kas apvieno teorētisku un praktisku pieeju, skaidri norādot izmantotās mācību metodes. Saturs balstīts starptautiskos pētījumos, datos un pierādījumos balstītās pieejās un metodoloģijās. Tajā norādīts kursa īstenošanas ilgums, sasniedzamais rezultāts, dalībnieku ieguvumi, zināšanu pārbaudes metodes un aktivitātes. Pretendents var pielāgot saturu, iepriekš saskaņojot to ar Pasūtītāju.

Apmācību mērķis: attīstīt prasmes efektīvi vadīt krīzes situācijas organizācijā, uzsverot komunikācijas lomu risku mazināšanā, ātrā reaģēšanā un atjaunošanā pēc krīzes. Dalībnieki iemācīsies izstrādāt krīzes vadības stratēģijas, koordinēt iekšējo un ārējo komunikāciju, analizēt gadījumus no prakses un pielietot praktiskas metodes, lai stiprinātu organizācijas noturību pret dažādiem draudiem.
Plānotās tēmas: Organizācijas krīžu situāciju veidi un piemēri. Krīžu cēloņi un to sekas organizācijas darbā;
Krīžu pārvarēšanas process, prioritātes un soļi. Labās prakses piemēri;
Operacionālā krīžu vadība, krīzes vadības grupa, tās mijiedarbība un lēmumu pieņemšana paaugstināta stresa apstākļos;
Krīzes komunikācija, tās etapi un praktiski padomi saziņai ar sabiedrību;
Simulācijas un gadījumu analīze.
	*

	2.2. 
	Izmantojamās metodes  
	Mācībās jāizmanto interaktīvas un uz praksi orientētas metodes, tostarp mini-lekcijas, diskusijas, gadījumu analīze, lomu spēles, simulācijas elementi, un īpaši uzsvars uz praktiskajiem uzdevumiem. Jānodrošina konstruktīva atgriezeniskā saite.
	*

	2.3.  
	Mācību materiāli
	Pretendents mācību materiālus/prezentācijas nodrošina latviešu valodā (vai atsevišķos gadījumos svešvalodā saskaņā ar Pasūtītāju pieprasījumu).
Pretendents nodrošina materiālu /prezentāciju projektu saskaņošanu ar Pasūtītāju elektroniskā formātā ne vēlāk kā 3 (trīs) darba dienas pirms mācību kursa norises dienas. 
Pasūtītājs nodrošina mācību materiālu izsūtīšanu mācību dalībniekiem elektroniskā formātā.
	*

	2.4. 
	Autortiesības
	Visas autortiesības uz izstrādātajiem mācību materiāliem, nodarbību saturu un citiem ar mācību vai konsultāciju saistītajiem materiāliem, kas radīti līguma izpildes laikā, tiek nodotas Pasūtītājam.  
Tas ietver autora mantiskās tiesības, tostarp tiesības uz materiālu reproducēšanu, izplatīšanu, publicēšanu, pārveidošanu un izmantošanu jebkurā veidā, kā arī tiesības nodot tās trešajām personām bez turpmākas saskaņošanas ar Pretendentu.  
Pretendentam ir pienākums nodrošināt, ka visi radītie materiāli ir oriģināli vai atbilstoši licencēti un nav pretrunā ar trešo personu tiesībām. Autortiesības Pasūtītājam tiek nodotas Iepirkuma līgumā noteiktajā kārtībā.
	*

	3. 
	[bookmark: _GoBack]Ziņojums par mācību kursa procesu

	3.1. 
	Mācību ietekmes novērtējums 
	Pēc mācību noslēguma Pretendents iesniedz Pasūtītājam Ziņojumu par mācību kursa procesu un tā ietekmi, ievērojot šādus nosacījumus:  
Ziņojums tiek iesniegts 10 (desmit) darba dienu laikā pēc mācību noslēguma. Tajā jāiekļauj sekojoša informācija:
a) Detalizēts pārskats par mācību procesu.  
b) Novērtējums par mācību ietekmi, balstoties uz dalībnieku sasniegumiem un atgriezenisko saiti.  
c) Secinājumi par mācību efektivitāti.  
d) Priekšlikumi mācību uzlabošanai vai nākotnes attīstības virzieniem.
	*



